Решение на Общия съд от 24 януари 2024 г. — Volkskreditbank/ЕСП
(Дело T-348/21)1
(Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2021 г. — Задължение за мотивиране — Право на изслушване — Принцип на правната сигурност — Право на ефективна съдебна защита — Възражение за незаконосъобразност — Ограничаване на действието на съдебното решение във времето)
Език на производството: немски
Страни
Жалбоподател: Volkskreditbank AG (Линц, Австрия) (представители: G. Eisenberger, A. Brenneis и J. Holzmann, avocats)
Ответник: Единен съвет за преструктуриране (представители: J. Kerlin, C. Flynn и D. Ceran, подпомагани от B. Meyring, T. Klupsch и S. Ianc, avocats)
Встъпили страни в подкрепа на ответника: Европейски парламент (представители: J. Etienne, M. Menegatti и G. Bartram), Съвет на Европейския съюз (представители: J. Bauerschmidt, J. Haunold и A. Westerhof Löfflerová)
Предмет
С жалбата си по член 263 ДФЕС жалбоподателят иска от Общия съд да отмени Решение SRB/ES/SRF/2021/22 на Единния съвет за преструктуриране (ЕСП) от 14 април 2021 г. за изчисляване на предварителните вноски в Единния фонд за преструктуриране за 2021 г. в частта, която се отнася до него
Диспозитив
Отменя Решение SRB/ES/2021/22 на Единния съвет за преструктуриране (ЕСП) от 14 април 2021 г. за изчисляване на предварителните вноски в Единния фонд за преструктуриране за 2021 г. в частта, която се отнася до Volkskreditbank AG.
Запазва действието на Решение SRB/ES/2021/22 в частта, която се отнася до Volkskreditbank, до влизането в сила — в разумен срок и не по-късно от шест месеца, считано от датата на постановяване на настоящото решение — на ново решение на ЕСП, с което се определя предварителната вноска на тази институция в Единния фонд за преструктуриране за 2021 г.
ЕСП понася направените от него съдебни разноски, както и тези на Volkskreditbank.
Европейският парламент и Съветът на Европейския съюз понасят направените от тях съдебни разноски.
____________
1     ОВ C 320, 9.8.2021 г.